— 17 — 



Oissellart en pourtera et en davra pourter, pour son droit dune 

 chascune livre, douze deniers estevenans. 



Item, se aucun estrangier venoit ou temps advenir demourer 

 en l'ung desdiz lieux cy dessus nommez avec lesdiz habitans 

 et en leurs franchises, il ledit devant demourer saira de la 

 franchise et condiction desdiz habitans et poura acquérir et 

 aicheter desdiz habitans terres, vignes, maix et maisons, parmy 

 paiant audit seigneur d'Oisellart, comme dessus est dict, douze 

 deniers de chascune livre, et pour le scel du territoire cinq solz 

 estevenanz. 



Item, se aucun des habitans desdiz lieux se vouloit départir 

 de ladicte franchise pour aler demourer autrepart, la succession 

 d'icellui départant, tant en meubles comme héritaiges, vanra 

 et demoura et davra venir et demourer à son plus prouchain 

 de lignaige quil demoura en ladicte franchise. 



Et ou cas que cellui quil enssin s'en ira dudit lieu davoit 

 rien audit seigneur, cellui quil tanra les héritaiges de cellui 

 qui s'en ira saira tenu de paier audit seigneur ce que ledit 

 départant davroit audit seigneur. 



Item, et que lesdiz habitans etrésidans ausdiz lieux hauront, 

 tanront et possideront, ou davront tenir et possider leurs fran- 

 chises , usaiges et libertez quilz ont d'anciennetey et de loing 

 temps, c'est assavoir l'usaige des bois, de mectre leurs pors ou 

 paissonnaige que ilz ont accostumez , sens ce que nous ou noz 

 hoirs et successeurs seigneurs dudit Oissellart les en puisse 

 ou temps advenir ou doigiens empeschier ou destourber. 



Item, avons voluz et consentuz, volons et consentons, par 

 ces présentes , nous lesdiz Jehan et Anthoinne , pour nous et 

 noz hoirs, que lesdiz habitans demourans esdiz lieux puissent 

 esserter et fane esserter là où ilz vouront et pouront pour 

 semer bief et autres grains, ou planter vignes, ou faire prelz, 

 exceptez es bois bannalx dudit Oisellart, et pour trancher tous 

 bois, exceptez et réservez le perier et le pomier. 



Et aussi avons donnez et donnons par ces présentes lettre 

 esdiz habitans, présens et advenir, demourans es lieux dessus 



2 



